
讟拽住讟 讛讚祝



 注砖讛 讜讛讜讛 诇讬讛 讬讜诐 讟讜讘 注砖讛 讜诇讗 转注砖讛 讜讗讬谉 注砖讛 讚讜讞讛 讗转 诇讗 转注砖讛 讜注砖讛 讘讬讜诐 讟讜讘 讛讜讗 讚讗住讬专 讛讗 讘讞讜诇 砖驻讬专 讚诪讬 诪''讟 讗诪专 专讘 讻砖诐 砖诪爪讜讛 诇砖专讜祝 讛拽讚砖讬诐 砖谞讟诪讗讜 讻讱 诪爪讜讛 诇砖专讜祝 讗转 讛转专讜诪讛 砖谞讟诪讗转 讜讗诪专讛 转讜专讛 讘砖注转 讘讬注讜专讛 转讬讛谞讬 诪诪谞讛 讛讬讻谉 讗诪专讛 转讜专讛 诪讚专讘 谞讞诪谉 讚讗诪专 专讘 谞讞诪谉 讗诪专 专讘讛 讘专 讗讘讜讛 讗诪专 拽专讗 {讘诪讚讘专 讬讞-讞} 讜讗谞讬 讛谞讛 谞转转讬 诇讱 讗转 诪砖诪专转 转专讜诪讜转讬 讘砖转讬 转专讜诪讜转 讛讻转讜讘 诪讚讘专 讗讞转 转专讜诪讛 讟讛讜专讛 讜讗讞转 转专讜诪讛 讟诪讗讛 讜讗诪专 专讞诪谞讗 诇讱 砖诇讱 转讛讗 诇讛住讬拽讛 转讞转 转讘砖讬诇讱 讜讗讬讘注讬转 讗讬诪讗 诪讚专讘讬 讗讘讛讜 讚讗诪专 专讘讬 讗讘讛讜 讗''专 讬讜讞谞谉 {讚讘专讬诐 讻讜-讬讚} 讜诇讗 讘注专转讬 诪诪谞讜 讘讟诪讗 诪诪谞讜 讗讬 讗转讛 诪讘注讬专 讗讘诇 讗转讛 诪讘注讬专 砖诪谉 砖诇 转专讜诪讛 砖谞讟诪讗转 讜讗讬诪讗 诪诪谞讜 讗讬 讗转讛 诪讘注讬专 讗讘诇 讗转讛 诪讘注讬专 砖诪谉 砖诇 拽讚砖 砖谞讟诪讗 诇讗讜 拽诇 讜讞讜诪专 讛讜讗 诪讛 诪注砖专 讛拽诇 讗诪专讛 转讜专讛 诇讗 讘注专转讬 诪诪谞讜 讘讟诪讗 拽讚砖 讞诪讜专 诇讗 讻''砖 讗''讛 转专讜诪讛 谞诪讬 诇讬诪讗 拽''讜 讛讜讗 讛讗 讻转讬讘 诪诪谞讜 讜诪讛 专讗讬转 诪住转讘专讗 拽讚砖 诇讗 诪诪注讬讟谞讗 砖讻谉 住讬诪谉 驻谞''拽 注讻''住 驻讬讙讜诇 谞讜转专 拽专讘谉 诪注讬诇讛 讜讻专转 讗住讜专 诇讗讜谞谉 讗讚专讘讛 转专讜诪讛 诇讗 诪诪注讬讟谞讗 砖讻谉 诪讞驻''讝 住讬诪谉 诪讬转讛 讞讜诪砖 

专砖"讬



 注砖讛 讛讜讗. 讚诪砖诪注 砖讘讜转 讘讜: 讜讗讬谉 注砖讛. 讚讘讗砖 转砖专讜驻讜 讚讜讞讛 讬讜''讟 讚讛讜讗 诇讗 转注砖讛 讜注砖讛 讜讗注''讙 讚讛讚诇拽转 谞专 讘讬讜''讟 诪诇讗讻讛 讛诪讜转专转 讛讬讗 讛讜讗讬诇 讜讛讘注专转 砖讗专 拽讚砖讬诐 砖讗讬谉 谞讛谞讬谉 诪讛谉 谞讗住专讬谉 讙诐 讝讜 诇讗 讬爪讗 诪谉 讛讻诇诇: 讛讗 讘讞讜诇 砖驻讬专 讚诪讬. 诇讗讬转讛谞讜讬讬 诪讬谞讛: 诪爪讜讛 诇砖专讜祝 讗转 讛转专讜诪讛 砖谞讟诪讗转. 讚讚诪讬讗 诇拽讚砖 讜注讜讚 诪砖讜诐 转拽诇讛: 诇讗 讘注专转讬 诪诪谞讜. 讘诪注砖专 砖谞讬 讻转讬讘: 讘讟诪讗. 讘讬谉 砖讗谞讬 讟诪讗 讘讬谉 砖讛讜讗 讟诪讗: 拽讚砖 诇讗 诪诪注讬讟谞讗. 诪讛讱 讞讜诪专讗: 砖讻谉. 讬砖 讘讜 讞讜诪专讬 驻谞拽注讻''住 讜专讗讜讬 讙诐 诇讝讜 讞讬讬讘讬谉 注诇讬讜 诪砖讜诐 驻讬讙讜诇 砖讞讟 注诇 诪谞转 诇讗讻讜诇 讞讜抓 诇讝诪谞讜 讜讗讻诇 讗驻讬诇讜 讘讝诪谞讜 讜诪砖讜诐 谞讜转专 讞讜抓 诇讝诪谞讜 诪诪砖 讜诇讗 讞砖讘 诪转讞诇讛 讜拽专讜讬 拽专讘谉 讜讬砖 讘讜 诪注讬诇讛 讜讗祝 注诇 讙讘 砖拽讚砖 (讛谞讜转专) 诇讗讻讬诇转 讻讛谞讬诐 讗讬谉 讘讛谉 诪注讬诇讛 诪''诪 转讜专转 诪注讬诇讛 砖讬讬讻讗 讘讬讛 讗诐 拽讚砖讬 拽讚砖讬诐 讛谉 讬砖 讘讛谉 诪注讬诇讛 诇驻谞讬 讝专讬拽讛 诇讻诇 讛谞讛谞讛 诪讛谉 讜讗诐 拽讚砖讬诐 拽诇讬诐 讛谉 讬砖 诪注讬诇讛 讘讗讬诪讜专讬讛谉 诇讗讞专 讝专讬拽转 讚诪讬诐 诇讗驻讜拽讬 转专讜诪讛 讚诇讬转 讘讛 讻诇诇: 讜讻专转. 诇讗讜讻诇讛 讘讟讜诪讗转 讛讙讜祝 讜转专讜诪讛 讘诪讬转讛 讘讬讚讬 砖诪讬诐 讬诪讬讜 谞拽爪专讬诐 讗讘诇 讗讬谞讜 讛讜诇讱 注专讬专讬: 讗住讜专 诇讗讜谞谉. 拽''讜 诪诪注砖专 讗讘诇 转专讜诪讛 诪讜转专转 诇讗讜谞谉 讘讬讘诪讜转 讘驻专拽 讛注专诇 (讚祝 注:) 讝专 讝专 讘' 驻注诪讬诐 讝专讜转 讗诪专转讬 诇讱 讜诇讗 讗谞讬谞讜转. 讗讜谞谉 讻诇 讝诪谉 砖诇讗 谞拽讘专 诪转讜: 诪讞驻''讝. 诪讬转讛 讘讬讚讬 砖诪讬诐 诇讝专 讛讗讜讻诇讛 讗讜 讻讛谉 讟诪讗 讜讞讜诪砖 诇讝专 讛讗讜讻诇讛 讘砖讜讙讙 讚讻转讬讘 (讜讬拽专讗 讻讘) 讻讬 讬讗讻诇 拽讚砖 讘砖讙讙讛 讜讬住祝 讞诪讬砖讬转讜 注诇讬讜 讗讘诇 拽讚砖 诪砖注讛 砖讬砖 讛讬转专 诇讻讛谞讬诐 讻转专讜诪讛 讜讬爪讗 诪讬讚讬 诪注讬诇讛 砖讜讘 讗讬谉 讞讜诪砖 讘砖讙讙转 讗讻讬诇转讜 讜讬砖 讚诪讜拽诪讬 诇讛 讘讞讜诪砖讬谉 讚讞讜诪砖讗 讜诇讗 谞讛讬专讗 讚讛讗 专讘讬谞谉 讘讬讛 讞讜诪砖 讚讞讜诪砖 讘讛拽讚砖 讘驻专拽 讛讝讛讘 (讘讘讗 诪爪讬注讗 讚祝 谞讚:): 

转讜住驻讜转



 讘拽''讜 讚讛讗 讘诇讗讜 拽''讜 谞诪讬 讗转讬讗 讚讗转讬 注砖讛 讜讚讞讬 诇讗 转注砖讛 讜专讘 讗砖讬 讛讜讗 讚诪砖谞讬 讚讬讜''讟 注砖讛 讜诇讗 转注砖讛 讛讜讗 讜讗讬谉 注砖讛 讚讜讞讛 诇讗 转注砖讛 讜注砖讛 讜拽砖讛 诇专''讬 讚讘驻''拽 讚讘讬爪讛 (讚祝 讞: 讜砖诐) 诪砖诪注 讚讗讬转 诇讬讛 诇专讘讗 讚讬讜''讟 注砖讛 讜诇讗 转注砖讛 讛讜讗 讙讘讬 讗驻专 讻讬专讛 讚驻专讬讱 住讜祝 住讜祝 讬讜''讟 注砖讛 讜诇讗 转注砖讛 讛讜讗 讜讗讬谉 注砖讛 讚讻讬住讜讬 讚讜讞讛 诇讗 转注砖讛 讜注砖讛 讗诇讗 讗诪专 专讘讗 讻讜' 讜讚讜讞拽 诇诪讬诪专 讚讛砖''住 谞讬讞讗 诇讬讛 诇诪讬驻专讱 讚讬讜''讟 注砖讛 讜诇讗 转注砖讛 讛讜讗 讚拽讬''诇 讻专讘 讗砖讬 讗讘诇 专讘讗 讗注''讙 讚诇讬转 诇讬讛 诇讬讜''讟 注砖讛 讜诇讗 转注砖讛 诪''诪 讗讬谉 讻讬住讜讬 讚讜讞讛 讬讜''讟 诪诇讘讚讜 讜专''讬 诪驻专砖 讚讗转讬讗 讘拽''讜 诪谞讚专讬诐 讜谞讚讘讜转 讚讚讞讜 讬讜''讟 讗祝 注诇 讙讘 砖诇讗 谞讻专转讜 注诇讬讛诐 讬''讙 讘专讬转讜转 诪讬诇讛 诇讻''砖 讜拽住讘专 专讘讗 讚拽专讬讘讬谉 讘讬讜''讟 讜诇讬讻讗 诇诪讬驻专讱 诪讛 诇谞讚专讬诐 讜谞讚讘讜转 砖讛谉 诇爪讜专讱 讙讘讜讛 讻讚驻专讬讱 讘驻' 专' 讗诇讬注讝专 讚诪讬诇讛 (诇拽诪谉 拽诇讗:) 诪讛 诇注讜诪专 讜砖转讬 讛诇讞诐 砖讛谉 诇爪讜专讱 讙讘讜讛 讚讛讗 诇讗讜 讞讜讘讛 谞讬谞讛讜 讜讗驻讬诇讜 讞讟讗讜转 讜讗砖诪讜转 诇讗 诪讬拽专讜 爪讜专讱 讙讘讜讛 讻讬讜谉 讚讗讬 诇讗 讞讟讗 诇讗 讘注讬 诇讗讬讬转讬谞讛讜 讜讗讬转 诇讬讛 诇专讘讗 讚讬讜诐 讟讜讘 注砖讛 讜诇讗 转注砖讛 讻讚诪讜讻讞 讘讘讬爪讛 诇讛讻讬 讗讬爪讟专讬讱 拽''讜 讚讗讬 诇讗讜 拽''讜 诇讗 讛讜讛 爪专讬讱 拽专讗 诇诪讬住专 讜专讘讗 诇讗 拽讗讬 讗砖专讬驻转 拽讚砖讬诐 讗诇讗 讛砖''住 诪讬讬转讬 诪砖讜诐 讚诪讬谞讛 谞诪讬 砖诪注讬谞谉 讚讗讬谉 砖专讬驻转 拽讚砖讬诐 讚讜讞讛 讬讜''讟: 讛诇 讬讜''讟 注砖讛 讻讜'. 讜讗转 讛谞讱 讗诪讜专讗讬 讚诇注讬诇 讚住讘专讬 讚讬讜''讟 诇讗 转注砖讛 讙专讬讚讗 谞讬诇祝 诪讛讻讗 讚诇讗 讚讞讬 注砖讛 讗转 诇''转 讜讻讬 讛讗讬 讙讜讜谞讗 驻专讬讱 讘驻''拽 讚讬讘诪讜转 (讚祝 讜.) 讜砖诪讗 诪讬讻谉 诇讗 谞讬诇祝 诇驻讬 砖讬讻讜诇 诇注砖讜转 讗讞专 讬讜''讟 [转''讬]: 讛讗 讘讞讜诇 砖驻讬专 讚诪讬 诪''讟 讻讜'. 转讬诪讛 诪讛讬讻讗 转讬转讬 讚转专讜诪讛 讟诪讗讛 讗住讜专讛 讘讛谞讗讛 讚讘注讬 诪''讟 讗讬 诪诪注砖专 讛拽诇 讻讚诪砖诪注 讘住诪讜讱 讗讬讻讗 诇诪讬驻专讱 诪讛 诇诪注砖专 砖讻谉 讛讚''住 讟''讘 讻讚驻专讬讱 讘讛注专诇 (讬讘诪讜转 讚祝 注讚:) 讜诇讬讻讗 诇诪讬诪专 讚讛讜讛 讗住专讬谞谉 诇讬讛 诪砖讜诐 讚讗讬拽专讬 拽讚砖 讚讻转讬讘 (讜讬拽专讗 讻讘) 讜谞转谉 诇讻讛谉 讗转 讛拽讚砖 讗讜 诪砖讜诐 讚讛讜拽砖讛 诇拽讚砖讬诐 讻讚讗诪专 讘诪注讬诇讛 讘驻专拽 讛谞讛谞讛 (讚祝 讬讟.) 讚拽讚砖 讗拽砖讬 专讞诪谞讗 诇转专讜诪讛 讜拽讚砖 讙讜驻讬讛 讗住讜专 讘讛谞讗讛 讻砖谞讬讟诪讗 讗驻讬诇讜 讗讜转讜 拽讚砖 砖讛讬讛 诪讜转专 讘讛谞讗讛 拽讜讚诐 讻诪讜 砖诇诪讬诐 谞驻拽讗 诇谉 砖驻讬专 诪拽''讜 讚诪注砖专 讗讜 诪讛讬拽砖讗 讚诪注砖专 讻讚讗诪专 讘驻专拽 讻诇 砖注讛 (驻住讞讬诐 讚祝 讻讚.) 讚讗''讻 诪讗讬 驻专讬讱 讜诪讛 专讗讬转 讜讗讬诪讗 诪诪谞讜 讗转讗 诇诪注讜讟讬 拽讚砖 讜诇讗 转专讜诪讛 讜讗诐 谞诪注讟 拽讚砖 诪讛讬讻讗 转讬转讬 讗讬住讜专 转专讜诪讛 讜讬''诇 讚讛讜讛 讙诪专讬谞谉 转专讜诪讛 诪讚讗讬转拽砖 诇讘讻讜专讬诐 讜讘讻讜专讬诐 诇诪注砖专 讻讚讗诪专讬谞谉 讘讛注专诇 (讬讘诪讜转 讚祝 诪讙:) 讜诇拽诪谉 诇讗 住诪讬讱 讗拽''讜 讗诇讗 讗讛讬拽砖讗 住诪讬讱 讜诪讬讛讜 拽讚砖 讗转讬 砖驻讬专 讘拽''讜 诪诪注砖专 讻讚讗诪专讬' 讘驻' 讻诇 砖注讛 (驻住讞讬诐 讚祝 讻讚.) 讜诇讬讻讗 诇诪讬驻专讱 砖讻谉 讛讚''住 讟''讘 讚讻讜诇讛讜 讗讬转谞讛讜 讘拽讚砖 讘专 诪讜讬讚讜讬 讜讗专''转 讚诪讜讬讚讜讬 诇讗 砖讬讬讱 诇诪讬驻专讱 讚诇讗 砖讬讬讱 讜讬讚讜讬 讙讘讬 拽讚砖 讗讘诇 讘转专讜诪讛 砖讬讬讱 讚讛讗 讗讙讘 诪注砖专 诪转讜讚讛 谞诪讬 讗转专讜诪讛 讻讚讗诪专 讜讙诐 谞转转讬讜 诇诇讜讬 讝讜 转专讜诪讛 讜讗讬谉 诇讛 讜讬讚讜讬 讘驻谞讬 注爪诪讛 讜讗''转 讗讻转讬 讛讬讻讬 讬诇讬祝 讘拽''讜 拽讚砖 诪诪注砖专 讛讗 讗讬讻讗 诇诪讬驻专讱 诪讛 诇诪注砖专 砖讻谉 讟注讜谉 讻住祝 爪讜专讛 讻讚驻专讬讱 讘驻专拽 讘转专讗 讚诪讻讜转 (讚祝 讬讝:) 讜讗讜专''讬 讚诇讗 砖讬讬讱 讛讗讬 驻讬专讻讗 讗诇讗 讚讜拽讗 讙讘讬 讞讜抓 诇讞讜诪讛 讻讚讛转诐 讚讘注讬 诇诪讬诇祝 讚讗讜讻诇 转讜讚讛 讗讜 砖诇诪讬诐 讞讜抓 诇讞讜诪讛 讚诇讜拽讛 诪诪注砖专 讜讗诐 转讗诪专 讛讻讗 讗住专讬谞谉 讛住拽讛 讜讛讚诇拽讛 讘讗讬住讜专讬 讛谞讗讛 讜注专诇讛 讚讗住讜专讛 讘讛谞讗讛 讜砖专讬 诇讬讛谞讜转 讘砖注转 讘讬注讜专 讻讚讗诪专 讘驻专拽 讻诇 砖注讛 (驻住讞讬诐 讻讝:) 讜诇讗 诪砖讻讞 讛转诐 注爪讬诐 诇专讘谞谉 讚讗住讜专讬诐 讗诇讗 讘砖专砖讬驻讗 讜爪专讬讱 诇讚讞讜转 讜诇讜诪专 讚砖诪谉 讜讘砖专 讜转讘讜讗讛 讞砖讬讘讬 讘注讬谉 讟驻讬 讘砖注转 讛讬住拽 诪注爪讬诐: 讻讱 讗转讛 诪爪讜讜讛 诇砖专讜祝 讗转 讛转专讜诪讛. 驻讬' 讘拽讜谞讟专住 诪砖讜诐 讚诇讗 诇讬转讬 讘讛 诇讬讚讬 转拽诇讛 诇驻讬 讟注诐 讝讛 谞专讗讛 讚诇讗讜 讚讜拽讗 砖专讬驻讛 讗诇讗 讛''讛 砖讗专 讘讬注讜专 讜讻''驻 讘讛讚讬讗 讘讗诇讜 注讜讘专讬谉 讜诇''谞 讚讘住讜祝 转诪讜专讛 (讚祝 诇讙:) 拽转谞讬 转专讜诪讛 讟诪讗讛 讘讛讚讬 讛谞砖专驻讬谉 讜拽转谞讬 讛转诐 讛谞砖专驻讬谉 诇讗 讬拽讘专讜 注''讻 谞专讗讛 讚砖专讬驻讛 讚讜拽讗 诪砖讜诐 讚讚诪讬讗 诇拽讚砖 讜诪讚专讘谞谉 讗''谞 诪讚讗讜专讬讬转讗 诪讚讗讬拽专讬 拽讚砖 讜讗诐 转讗诪专 讚讗诪专 讘住驻''拽 讚驻住讞讬诐 (讚祝 讻:) 讙讘讬 转专讜诪讛 讟诪讗讛 砖转注砖讛 讝讬诇讜祝 讛讗 转谞谉 讘转诪讜专讛 讛专讗讜讬 诇拽讘讜专讛 拽讘讜专讛 驻讬专讜砖 讻讙讜谉 诪砖拽讬谉 讜讬砖 诇讜诪专 讚诇讗 拽讗讬 讗诇讗 讗注专诇讛 讜讻诇讗讬 讛讻专诐 讜诇讗 讗转专讜诪讛 讚砖专讬讗 讘讛谞讗讛.: 讗讞转 转专讜诪讛 讟诪讗讛 讜讗讞转 转专讜诪讛 讟讛讜专讛. 讜讗祝 注诇 讙讘 讚讚专讬砖 专讘讬 讗诇讬注讝专 (讘驻讜专讜转 讚祝 诇讚. 讜住诐) 讗讞转 转专讜诪讛 讟讛讜专讛 讜讗讞转 转诇讜讬讛 讬谞讬讞谞讛 讘诪拽讜诐 讛诪讜爪谞注 讜诇讗 讘诪拽讜诐 讛转讜专驻讛 讚讗住讜专 诇讙专讜诐 诇讛 讟讜诪讗讛 讛转诐 讚专讬砖 诪砖诪专转 转专讜诪讜转讬 诪砖诪注 砖转讬 转专讜诪讜转 爪专讬讻讜转 砖讬诪讜专 讚讛讬讬谞讜 讟讛讜专讛 讜转诇讜讬讛 讜讛讻讗 讚专讬砖 诪诇讱: 砖讻谉 驻谞拽注讻''住. 转讬诪讛 讚诪爪讬 诇讗讞砖讜讘讬 谞诪讬 讚讞诪讬专讬 拽讚砖讬诐 诪转专讜诪讛 讘讛讗 讛注专讬讘 砖诪砖讜 讗讜讻诇 讘转专讜诪讛 讛讘讬讗 讻驻专转讜 讗讜讻诇 讘拽讚砖讬诐: 驻讙讜诇. 讛讬讬谞讜 讞讬砖讘 诇讗讜讻诇讜 讞讜抓 诇诪拽讜诪讜 讜讘讻诇诇 讝讛 讛讜讬 讗讜讻诇 讞讜抓 诇讞讜诪讛 讚诇讜拽讛 讘拽讚砖讬诐 讜谞讜转专 讛讬讬谞讜 讞讬砖讘 诇讗讜讻诇讜 讞讜抓 诇讝诪谞讜 讜讛讜讬 谞讜转专 讘讻诇诇 讝讛 讜讛讜讬 讛讗讬 驻讬讙讜诇 讜谞讜转专 讻讬 讛讛讜讗 讚讗诐 注讜谉 驻讬讙讜诇 讛讜讗 讛专讬 讻讘专 谞讗诪专 诇讗 讬讞砖讘 讜讗诐 注讜谉 谞讜转专 讻讜' (驻住讞讬诐 讚祝 讟讝:) 讜诇讗 讻诪讜 驻讬讙讜诇 砖讘讻诇 讛砖''住 讚拽专讬 驻讬讙讜诇 讚讞讬砖讘 诇讗讜讻诇讜 讞讜抓 诇讝诪谞讜 讚讛讬讬谞讜 谞讜转专 讚讛讻讗: 讻专转. 砖讗讬谞讜 诪讙讬注 诇砖砖讬诐 砖谞讛 砖讛讜讗 诪讬转转 讻诇 讗讚诐 讻讚诪砖诪注 讘砖讬诇讛讬 诪''拽 (讚祝 讻讞. 讜砖诐) 讚讗诪专 讛转诐 专讘 讬讜住祝 讻讬 讛讜讛 讘专 砖讬转讬谉 砖谞讬谉 注讘讚 讬讜诪讗 讟讘讗 诇专讘谞谉 讗诪专 讛砖转讗 谞驻拽讬 诇讬 诪讻专转 讗''诇 讗讘讬讬 谞讛讬 讚谞驻拽 诪专 诪讻专转 讚砖谞讬 诪讻专转 讚讬讜诪讬 诪讬 谞驻拽 诪专 驻讬专讜砖 讻讚讗诪专 讛转诐 诪转 讘讬讜诐 讗' 诪讬转讛 砖诇 讝注诐 砖谞讬诐 诪讬转讛 砖诇 讘讛诇讛 砖诇砖讛 诪讬转讛 砖诇 讻专转 讜诪讬转讛 讘讬讚讬 砖诪讬诐 讗讬谉 诇讛 讝诪谉 拽讘讜注 讗诇讗 砖诪转 讘砖讘讬诇 注讜谉 讝讛 讗驻讬' 讗讬谉 讘讬讚讜 注讜谉 讗讞专 讜讗驻讬' 诇诪''讚 (诇拽诪谉 讚祝 讻讛.) 讬砖 诪讬转讛 讘诇讗 讞讟讗 讘砖讘讬诇 注讜谉 讝讛 讬拽爪专讜 讬诪讬讜 讜诪讬讛讜 讘讬专讜砖诇' 拽讗诪专 讚讻专转 讗讬谞讜 诪讙讬注 诇讞诪砖讬诐 讜诪驻讬拽 诇讛 诪讗诇 转讻专讬转讜 讗转 砖讘讟 讛拽讛转讬 讜讙讜' 讜讝讗转 注砖讜 诇讛诐 讜讞讬讜 驻讬' 讗诪专讛 转讜专讛 注砖讜 诇讛诐 转拽谞讛 砖诇讗 讬诪讜转讜 讘注讘讜讚转谉 拽讜讚诐 讞诪砖讬诐 讜讻转讬讘 讗诇 转讻专讬转讜 诪砖诪注 讻专转 讛讬讬谞讜 砖诪转 拽讜讚诐 讞诪讬砖讬诐 讜诪讬转讛 讛讗诪讜专讛 讘转讜专讛 讚拽讗诪专 讛转诐 讛讬讬谞讜 砖诪转 注讚 砖砖讬诐 讚讻转讬讘 讘诪讚讘专 讛讝讛 讬转诪讜 讜砖诐 讬诪讜转讜 讜诇讗 谞讙讝专讛 讙讝讬专讛 讗诇讗 注诇 讘谞讬 注砖专讬诐 砖讬诪讜转讜 拽讜讚诐 讗专讘注讬诐 讜拽专讬 诇讛 诪讬转讛 讗讘诇 讝专注讜 讗讜诪专 专讬讘''讗 讚讗讬谉 讘讻专转 讗诇讗 讘讛谞讛讜 讚讻转讬讘 讘讛讜 注专讬专讬 讜讗讬谉 谞专讗讛 诇专''转 讚讛讗 讘驻专拽 讛讘讗 注诇 讬讘诪转讜 (讬讘诪讜转 讚祝 谞讛.) 拽讗诪专 注专讬专讬 讚讻转讘 专讞诪谞讗 讙讘讬 讚讜讚转讜 诇诪讛 诇讬 诇讻讚专讘讗 讻讜' 讜讗讬 讗讬谉 讝专注讜 谞讻专转 讗诇讗 讚讜拽讗 讘讛谞讛讜 讚讻转讬讘 注专讬专讬 诪讗讬 拽讘注讬 讜讛讗 讚诇讗 拽讗诪专 讘诪讜注讚 拽讟谉 (讚祝 讻讞. 讜砖诐) 谞讛讬 讚谞驻拽 诪专 诪讻专转 讚砖谞讬 诪讻专转 讚讘谞讬 诪讬 谞驻拽 诪专 讛转诐 诪讬讬专讬 讻砖讗讬谉 诇讜 讘谞讬诐 拽讟谞讬诐 讜讚讜拽讗 拽讟谞讬诐 谞注谞砖讬诐 讘注讜谉 讗讘讬讛诐 讜诇讗 讙讚讜诇讬诐 讻讚诪砖诪注 讘驻讬专拽讬谉 (讚祝 诇讘:) 讜诪讬讛讜 拽砖讛 讚讘转讜专转 讻讛谞讬诐 诪诪注讟 讗砖转 讗讞 诪谉 讛讗诐 诪讻专转 诪讚讻转讬讘 讗砖转 讗讞讬讜 谞讚讛 讛讬讗 诪讛 谞讚讛 讬砖 诇讛 讛讬转专 讗祝 讗砖转 讗讞 讚讬砖 诇讛 讛讬转专 讚讛讬讬谞讜 诪谉 讛讗讘 讚砖专讬讗 讻砖讗讬谉 诇讛 讘谞讬诐 讜讘讻讜诇讬 讛砖''住 诪砖诪注 讚讬砖 讘讛 讻专转 讻诪讜 讘砖讗专 注专讬讜转 讚讛讗 诪谞讬 诇讛 讙讘讬 讞诪砖 注砖专讛 谞砖讬诐 驻讜讟专讜转 爪专讜转讬讛谉 讜诇驻讬专讜砖 专讬讘''讗 讗转讬 砖驻讬专 讚诪爪讬谞谉 诇诪讬诪专 讚诪诪注讟 诇讛 诪注专讬专讬 讜讗讬谉 诇讛讗专讬讱 : 

专讘 谞住讬诐 讙讗讜谉

讬讜"讟 诪拽"讜 讜讛讬讻讬 讚讗诪讬 诪讛 注爪诪讜转 讜讙讬讚讬诐 讜谞讜转专 讚驻住讞 诇讗 讚讞讜 讜注讜诇转 讞讜诇 诇讗 讚讞讬讗 讬讜"讟 诪讬诇讛 砖诇讗 讘讝诪谞讛 诇讗 讻诇 砖讻谉 讜砖诪注转讬 讘讛 驻讬专讜砖 讗讞专 讘驻谞讬诐 讗讞专讜转 讜讛讻讬谉 讗讬转诪专 诇讘讚讜 讜诇讗 诪讬诇讛 砖诇讗 讘讝诪谞讛 讛讘讗讛 讘拽"讜 讛专讗讛 讻讬 讛诪讬诇讛 砖诇讗 讘讝诪谞讛 讘讬讜"讟 讛讬讬转讬 住讘讜专 砖讛讬讗 诪讜转专转 诪拽"讜 讜讛讬讛 诇讬 诇讜诪专 (讗"讻) [讚诪讛] 注砖讬讬转 讗讜讻诇 谞驻砖 砖讛讜讗 专砖讜转 讻讙讜谉 砖讞讬讟讛 讜讘讬砖讜诇 讜讗驻讬讬讛 驻讟专讬讛 专讞诪谞讗 注砖讬讬转讜 讘讬讜"讟 诪讬诇讛 砖诇讗 讘讝诪谞讛 砖讛讬讗 诪爪讜讛 诇讗 讻诇 砖讻谉 砖转注砖讛 讘讬讜"讟 诇驻讬讻讱 讛讜爪专讱 诇讘讚讜 诇讛讜讚讬注谞讜 讻讬 讗讜讻诇 谞驻砖 诇讘讚讜 诪讜转专 诇注砖讜转讜 讘讬讜"讟 讜诇讗 诪讬诇讛 砖诇讗 讘讝诪谞讛 讜谞讚讞讛 诪讛 砖讛讬讬转讬 住讘讜专 诪拽"讜 讘讝讛 讛诪讬注讜讟 砖诪讬注讟 讘讜 讛讻转讜讘 讚讛讬讬谞讜 诇讘讚讜 讜诇讜诇讬 讛讜讗 讛讬讛 注讜诇讛 注诇 讚注转谞讜 讻讬 诪讬诇讛 砖诇讗 讘讝诪谞讛 讘讬讜诐 讟讜讘 诪讜转专转 诪拽诇 讜讞讜诪专:






专讘讬谞讜 讞谞谞讗诇

讜诪谞讗 诇谉 砖讗讬谉 砖讜专驻讬谉 拽讚砖讬诐 讘讬讜"讟 讞讝拽讬讛 转谞讬 诪诇讗 转讜转讬专讜 讗讘讬讬 讗诪专 注讜诇转 砖讘转 讘砖讘转讜 讝讜 诇讘讚讛 讜诇讗 注讜诇转 讞讜诇 讘砖讘转 讜诇讗 注讜诇转 讬讜"讟 讘砖讘转 讜讻谉 诇讗 注讜诇转 讞讜诇 讘讬讜"讟 专讘讗 讗诪专 讻转讬讘 讛讜讗 诇讘讚讜 讬注砖讛 诇讻诐 讛讜讗 讜诇讗 诪讻砖讬专讬谉 诇讘讚讜 讜诇讗 诪讬诇讛 砖诇讗 讘讝诪谞讛 讚讗转讬讗 讘拽"讜 讜诪讛 诪讬诇讛 砖谞讻专转讜 注诇讬讛 讬"讙 讘专讬转讜转 砖诇讗 讘讝诪谞讛 讗讬谉 讚讜讞讛 讬讜诐 讟讜讘 拽讚砖讬诐 砖诇讗 谞讻专转讜 注诇讬讛谉 讘专讬转 讗讬谞讜 讚讬谉 砖诇讗 讬讚讞讜 讬讜"讟 砖诇讗 讘讝诪谞诐 讻讙讜谉 拽讚砖讬诐 砖注讘专 讝诪谞谉 砖谞注砖讜 谞讜转专 讜讟注讜谞讬谉 砖专讬驻讛:




转专讜诪讛 讟诪讗讛 讘讬讜"讟 讗住讜专 诇砖讜专驻讛 讛讗 讘讞讜诇 诪讜转专 诪谞诇谉 讗诪专 专讘讗 讻砖诐 砖诪爪讜讛 诇砖专讜祝 拽讚砖讬诐 讛驻住讜诇讬诐 讘讞讜诇 讻谉 诪爪讜讛 诇砖专讜祝 讛转专讜诪讛 砖谞讟诪讗转 讜讗诪专讛 转讜专讛 讘砖注转 砖专驻转讛 转讛谞讛 诪诪谞讛 砖谞讗诪专 讜讗谞讬 谞转转讬 诇讱 讗转 诪砖诪专转 转专讜诪讜转讬 讘讘' 转专讜诪讜转 讛讻转讜讘 诪讚讘专 讗讞转 转专讜诪讛 讟讛讜专讛 讜讗讞转 转专讜诪讛 讟诪讗讛 讜讗诪专 专讞诪谞讗 讘砖转讬讛谉 谞转转讬 诇讱 砖诇讱 转讛讗 诇讛住拽讛 转讞转 转讘砖讬诇讱 诇讛谞讜转 诪诪谞讛 讜专' 讬讜讞谞谉 讗诪专 诪讛讻讗 诇讗 讘注专转讬 诪诪谞讜 讘讟诪讗 (诪谉 讛诪注砖专) 诪诪谞讜 讗讬谞讜 诪讘注讬专 讘讟诪讗 讗讘诇 诪讘注讬专 讘砖诪谉 转专讜诪讛 砖谞讟诪讗讛:
讜讗拽砖讬谞谉 讗诪讗讬 拽讗 诪专讘讬转 转专讜诪讛 诇讛谞讗讛 转专讘讛 拽讜讚砖 砖谞讟诪讗 砖诪讜转专 诇讛谞讜转 诪诪谞讜 讜讚讞讬' (拽讗讬') 拽"讜 讛讜讗 讜诪讛 诪注砖专 讛拽诇 (讬讜诐) [讗诐] 谞讟诪讗 讗住讜专 讘讛谞讗' 拽讚砖 讛讞诪讜专 诇讗 讻"砖 讗讬 讛讻讬 转专讜诪讛 谞诪讬 谞讬诪讗 拽"讜 讜转讛讬讛 讗住讜专讛 讘讛谞讗讛 讜讚讞讬 讛讗 讻转讬讘 讘诪注砖专 诪诪谞讜 诪讻诇诇 砖讬砖 讗讞讚 砖诪讜转专 讘讛谞讗讛 讻讜' 讜诪讬讬转讬谞谉 讘拽"讜 讛拽讚砖 砖讻谉 讞讜诪专 诪谉 讛转专讜诪讛 讻讬 讛拽讚砖 讬砖 讘讜 讞讜诪专讗 砖谞注砖讛 驻讬讙讜诇 讜谞讜转专 讻讬 讘砖专 讛讜讗 讜拽讘讜注 诇讜 讝诪谉 诇讗讻讬诇转讜 讜讗诐 注讘专 [讛讝诪谉] 谞注砖讛 谞讜转专 讜讛讗讜讻诇 拽讜讚砖 讜讟讜诪讗转讜 注诇讬讜 讞讬讬讘 讻专转 讜讛谞讛谞讛 诪谉 讛拽讚砖 诪讘讬讗 拽专讘谉 诪注讬诇讛 讜讛讜讗 拽专讘谉 诇驻讬讻讱 讗住讜专 诇讗讜谞谉 诪砖讗"讻 讘转专讜诪讛 讻讬 诇讗 转诪爪讗 诪讗诇讜 讻讜诇谉 讘转专讜诪' 讗注"驻 砖讛转专讜诪讛 讬砖 讘讛 诪讬转讛 砖谞讗诪专 讜诪转讜 讘讜 讻讬 讬讞诇诇讜讛讜 讜讛谞讛谞讛 诪诪谞讛 诪砖诇诐 讗讜转讛 讜讞讜诪砖讛 讜讗讬谉 诇讛 驻讚讬讜谉 讜讗住讜专讛 诇讝专讬诐 诪讛 砖讗讬谉 讻谉 讘拽讜讚砖 讻讬 讛砖诇诪讬诐 诪讜转专讬谉 诇讬砖专讗诇 砖讗讬谉 讝专讬诐 讜讗诐 谞驻住诇讜 讬砖 诇讛谉 驻讚讬讜谉 讗驻"讛 讞讜诪专讜转 讚拽讜讚砖 谞驻讬砖讬:






专诪讘"谉

砖讻谉 驻谞"拽 注讻"住. 讛讗讬 讚诇讗 讞砖讬讘 讻驻专讛 讻诇讜诪专 砖诪讞讜住专讬 讻驻专讛 讗讜讻诇讬谉 讘转专讜诪' 诪砖讛注专讬讘讜 砖诪砖谉 讜讗讬谉 讗讜讻诇讬谉 讘拽讚砖讬诐, 诪砖讜诐 讚诪讛"讟 讚驻谞"拽 注讻"住 讛讜讗 讚拽诪讛 诇讬' 诇转谞讗 讘讚讜讻转讬' 讻讚讗讬转讗 讘驻' 讛注专诇 (讬讘诪讜转 注讚:) 讜讛转诐 谞诪讬 诇讗 讞砖讬讘 讗讬住讜专 讛谞讗讛 讘砖注转 讘讬注讜专:





诪"讞 驻"讝. 驻讬专砖"讬 讝"诇 讻讛谉 砖谞讟诪讗, 讜诇讗 谞讛讬专 讚讛讗 讗讬讻讗 讘拽讚砖 讻专转 讜讛讜讗 讞诪讬专 讗诇讗 诇讝专 讛讗讜讻诇讛 拽讗诪专讬' 讜讚拽讗诪' 讜讚讗住讜专' 诇讝专讬诐 诇讜诪专 讚讙讘讬 拽讚砖 讗驻讬' 讗讬住讜专 讗讬谉 讘讛:





专砖讘"讗

讻砖诐 砖诪爪讜讛 诇砖专讜祝 讗转 讛拽讚砖讬诐 砖谞讟诪讗讜 讻讱 诪爪讜讛 诇砖专讜祝 讗转 讛转专讜诪讛 砖谞讟诪讗转. 驻讬专砖 专砖"讬: 讻讬 讛讬讻讬 讚诇讗 诇讬转讬 讘讛 诇讬讚讬 转拽诇讛. 讜诇讚讘专讬讜 诇讗讜 讚讜拽讗 砖专讬驻讛  讻诇 讗讬讘讜讚 讻谉, 讜讗驻讬诇讜 讝讜专讛 诇专讜讞 讗讜 砖诪专讬爪讛 诇驻谞讬 讻诇讘讜, 讜讻谉 驻讬专砖 讛讜讗 讝"诇 讘驻专拽 讗诇讜 注讜讘专讬谉 (驻住讞讬诐 诪讜, 讗) 讙讘讬 讛讗 讚转谞谉 诇讗 讬拽专讗 诇讛 砖诐 注讚 砖转讗驻讛. 讜讛拽砖讜 注诇讬讜 讘转讜住' 讚讘砖诇讛讬 转诪讜专讛 (诇讙, 讘) 拽转谞讬 转专讜诪讛 讟诪讗讛 讙讘讬 讗诇讜 讛谉 讛谞砖专驻讬谉 讜拽转谞讬 (砖诐 诇讚, 讗) 讛谞砖专驻讬谉 诇讗 讬拽讘专讜. 讜讛讗 讚讗诪专讬谞谉 讘砖诇讛讬 驻专拽 拽诪讗 讚驻住讞讬诐 (讻, 讘) 讙讘讬 转专讜诪讛 讟诪讗讛 转注砖讛 讝讬诇讜祝, 讜讗讬讻讗 诇诪讬讚拽 讚讛讗 转谞谉 讘转诪讜专讛 讛专讗讜讬 诇拽讘讜专讛 拽讘讜专讛, 驻讬专讜砖 诪砖拽讬谉. 讬砖 诇讜诪专 讚诇讗讜 讗转专讜诪讛 拽讗讬 讗诇讗 讗注专诇讛 讜讻诇讗讬 讛讻专诐 拽讗讬 (讜诇讗 讗转专讜诪讛), 讜诇注讜诇诐 转专讜诪讛 讛专讗讜讬 诇砖专讬驻讛 砖专讬驻讛 讚讜拽讗. 讜讟注诪讗 诪砖讜诐 讚讚诪讬讗 诇拽讜讚砖 讛讟注讬谞讜讛 讞讻诪讬诐 砖专讬驻讛 讻拽讜讚砖, 讗讬 谞诪讬 诪讚讗讜专讬讬转讗 讟注讜谞讛 砖专讬驻讛 诪讚讗讬拽专讬 拽讜讚砖.



讗诪专 专讘讗 讻砖诐 砖诪爪讜讛 诇砖专讜祝 讗转 讛拽讚砖讬诐 砖谞讟诪讗讜 讻讱 诪爪讜讛 诇砖专讜祝 讗转 讛转专讜诪讛 砖谞讟诪讗转. 诇讗 讬讚注转讬 诪讛 讛讬转讛 转砖讜讘转讜 砖诇 专讘讗 讘讛讗, 讚诇讗 讛讜讛 诇讬讛 诇诪讬诪专 讗诇讗 诪砖讜诐 讚专' 讬谞讗讬 讗"谞 诪砖讜诐 讚专' 讗诇注讝专 讜爪"注.





讛诪讗讬专讬

讻砖诐 砖诪爪讜讛 诇砖专讜祝 讛拽讚砖讬诐 讛驻住讜诇讬诐 讻讱 诪爪讜讛 诇讬砖专讜祝 转专讜诪讛 讟诪讗讛 砖讗祝 讛讬讗 谞拽专讗转 拽讚砖 讜诪讻讗谉 讻转讘讜 专讜讘 诪驻专砖讬诐 砖讗讬谉 讘讬注讜专讛 讗诇讗 讘砖专讬驻讛 讻诪讜 砖讻转讘谞讜 诇诪注诇讛 讜讗注"驻 砖讘讬讬谉 讗诪专讜 驻住讞讬诐 讻' 讘' 转注砖讛 讝诇讜祝 诪驻谞讬 砖讗讬谉 专讗讜讬 诇砖专讬驻讛 讛讜讗 讗讘诇 诇讘讛诪转讜 讜诇讻诇讘讜 诇讗 讜诪"诪 讬讻讜诇 讛讜讗 诇讬讛谞讜转 讘讛 讚专讱 讘讬注讜专讛 讻讙讜谉 砖诪谉 讟诪讗 诇讛讚诇拽讛 讜讚讙谉 诇讛住讬拽 讘讜 讗转 讛转谞讜专 砖谞' 讜讗谞讬 讛谞讛 谞转转讬 诇讱 讗转 诪砖诪专转 转专讜诪讜转讬 讘砖转讬 转专讜诪讜转 讛讻转讜讘 诪讚讘专 讗讞转 讟讛讜专讛 讜讗讞转 讟诪讗讛 讜诇注谞讬谉 讛谞讗转讜 讚专讱 讘讬注讜专 讜讻谉 讗诪专讜 专讗砖讬转 讚讙谞讱 转转谉 诇讜 诇讜 讜诇讗 诇讗讜专讜 诪讻讗谉 砖讗讬谉 转讜专诪讬谉 诪谉 讛讟诪讗 注诇 讛讟讛讜专 讜诇诪讚转 砖讛讟诪讗 诪讬讛讗 专讗讜讬 诇讜 诇讗讜专讜 讜诪"诪 拽讚砖讬诐 讗讬谉 讘讛谉 讛谞讗转 讘讬注讜专 讜诇讗 注讜讚 讗诇讗 讗祝 诪注砖专 砖谞讬 砖谞' 诇讗 讘注专转讬 诪诪谞讜 讘讟诪讗 讗诇讗 讬驻讚讛 砖诪注砖专 砖谞讟诪讗 驻讜讚讬谉 讗讜转讜 讗驻讬' 讘讬专讜砖诇讬诐 讜讬讗讻诇 讚诪讬讜 讘讟讛专讛 讘转讜专转 驻讬专讜转 诪注砖专 讻诪讜 砖讬转讘讗专:



讻诇 讛拽讚砖讬诐 拽专讜讬讬诐 拽专讘谉 讜讬砖 讘注谞讬讬谞讬讛诐 讚讬谉 驻讬讙讜诇 讜谞讜转专 讜诪注讬诇讛 诇讻讛谞讛 讗诐 讘拽讚砖讬 拽讚砖讬诐 诇驻谞讬 讝专讬拽转 讚诪讬诐 讜讗诐 讘拽讚砖讬诐 拽诇讬诐 讘讗诪讜专讬讛谉 诇讗讞专 讝专讬拽转 讛讚诐 讗讘诇 拽讚砖 讛谞讬转专 诇讻讛谞讬诐 讗讬谉 讘讜 诪注讬诇讛 讜讻谉 讻诇 讛拽讚砖讬诐 讻诇 讛讗讜讻诇诐 讘讟讜诪讗讛 讞讬讬讘 讻专转 讜讗住讜专讬诐 诇讗讜谞谉 讗讘诇 讛转专讜诪讛 讗讬谉 讘讛 讗讞讚 诪讻诇 讗诇讜 讜诪"诪 讬砖 讘讛 诪讬转讛 讘讬讚讬 砖诪讬诐 诇谞讛谞讛 诪诪谞讛 讘诪讝讬讚 诪讛 砖讗讬谉 讻谉 讘讛拽讚砖 砖讛谞讛谞讛 诪诪谞讜 讘诪讝讬讚 讗讬谉 讘讜 讗诇讗 诪诇拽讜转 讻诪讜 砖讘讬讗专谞讜 讘住谞讛讚专讬谉 驻专' 砖专讬驻讛 讗讘诇 转专讜诪讛 讬砖 讘讛 诪讬转讛 讘讬讚讬 砖诪讬诐 诇讝专 讛谞讛谞讛 诪诪谞讛 讘诪讝讬讚 讜讞讜诪砖 诇讝专 讛讗讜讻诇讛 讘砖讜讙讙 诪讛 砖讗讬谉 讻谉 讘拽讚砖 诪砖讬爪讗 诇讛讬转专 诇讗讻讬诇转 讻讛谞讬诐 讜讗讬谉 诇讛 驻讚讬讜谉 诇讛讜爪讬讗讛 诇讞讜诇讬谉 讗注"驻 砖拽爪转 拽讚砖讬诐 谞驻讚讬谉 拽讜讚诐 砖讞讬讟讛 讜讗住讜专讛 诇讝专讬诐 诇注讜诇诐 讗注"驻 砖讬砖 拽讚砖讬诐 砖讛讜转专 讘砖专谉 诇讘注诇讬讛谉 诇讗讞专 讝专讬拽讛:





转讜住驻讜转 专讬"讚

砖讻谉 诪讞驻"讝 讗讬 拽砖讬讗 讜讘拽讜讚砖 诇讬讻讗 讞讜诪砖 讘讞讬诪讛 讜讛讗 讗讬转 讘讬' 诪注讬诇讛 讜讘诪注讬诇诐 讗讬讻讗 谞诪讬 讞讜诪砖 转砖讜讘讛 讘讜讚讗讬 讘拽讚砖讬 讘讚拽 讛讘讬转 讚诪讞讬讬讘 讘转砖诇讜诪讬谉 讗讬讻讗 讞讜诪砖 讗讘诇 讘拽讚砖讬 诪讝讘讞 诇讬讻讗 转砖诇讜诪讬谉 讚谞讛讬 讚诪讞讬讬讘 诇讛讘讬讗 拽专讘谉 诪注讬诇讛 讗讘诇 讗讬谞讜 讞讬讬讘 诇砖诇诐 诇诪讝讘讞 讞转讬讻转 讘砖专 拽讜讚砖 砖讗讻诇 讜讻讬讜谉 讚诇讬讻讗 拽专谉 诇讬讻讗 讞讜诪砖 讗讘诇 讛转专讜诪讛 诪砖诇诐 拽专谉 讜讞讜诪砖 讜驻转' 讛诪讜专讛 诇讗 谞专讗讛 诇讬 讻诇诇:





诪讛专砖"讗 - 讞讬讚讜砖讬 讛诇讻讜转

讘讚"讛 讛讗 讘讞讜诇 讻讜' 讜讗诐 转讗诪专 讛讻讗 讗住专讬' 讛住拽讛 讜讛讚诇拽讛 讘讗讬住讜专讬 讛谞讗讛 讜注专诇讛 讻讜' 注讻"诇 拽爪转 拽砖讛 讜诪讗讬 拽讜砖讬讗 讚讗讬诪讗 讚讘诪注砖专 讙诇讬 拽专讗 诇讗 讘注专转讬 讚讗讬谉 诇讬讛谞讜转 诪诪谞讜 讗祝 讘砖注转 讘讬注讜专 讜讘拽讚砖讬诐 谞诪讬 讬诇讬祝 诇讬讛 诪诪注砖专 讗讬 讘拽"讜 讻讚讗诪专 讛讻讗 讗讬 讘讛讬拽砖讗 讻讚讗诪专 驻专拽 讻诇 砖注讛 讗讘诇 讘注专诇讛 诪讛讬讻讬 转讬转讬 诇讗住讜专 讘讛谞讗讛 讗祝 讘砖注转 讘讬注讜专 讚讗讬 诪诪注砖专 讛讗 讗讬讻讗 诇诪驻专讱 砖讻谉 讛讚"住 讟"讘 讜讗讬 诪拽讚砖讬诐 讗讬讻讗 诇诪驻专讱 砖讻谉 驻谞"拽 注讻"住 讜讬砖 诇讬讬砖讘 讜讚讜"拽:


讘讚"讛 驻讬讙讜诇 讛讬讬谞讜 讞讬砖讘 诇讗讜讻诇讜 讞讜抓 诇诪拽讜诪讜 讻讜' 讜诇讗 讻诪讜 驻讬讙讜诇 砖讘讻诇 讛转诇诪讜讚 讻讜' 注讻"诇 讜诇讗 谞讬讞讗 诇讛讜 讻驻讬专砖"讬 讚驻讬讙讜诇 讛讬讬谞讜 讞讬砖讘 诇讗讜讻诇讜 讞讜抓 诇讝诪谞讜 诪诪砖 讻诪讜 讘讻诇 讛转诇诪讜讚 讚讗"讻 讗诪讗讬 诇讗 讞砖讬讘 谞诪讬 讛讱 讞讜诪专讗 讚讞讜抓 诇诪拽讜诪讜 讗诇讗 注"讻 驻讬讙讜诇 讜谞讜转专 讚讛讻讗 讻讛讛讬讗 讚讗诐 注讜谉 驻讬讙讜诇 讛讜讗 谞讜砖讗 讻讜' 讘驻"拽 讚驻住讞讬诐 讜讘驻专拽 拽诪讗 讚讬讜诪讗 注"砖:


讘讚"讛 讻专转 砖讗讬谞讜 讻讜' 讜诪讬转讛 讛讗诪讜专讛 讘转讜专讛 讚拽讗诪专 讛转诐 讛讬讬谞讜 讻讜' 注讻"诇 讻爪"诇:





诪讛专"诐

讘专砖"讬 讚"讛 讜讞讜诪砖 讘讝专 讜讻讜' 讜讚"讛 讜讬住祝 讞诪讬砖讬转讜 注诇讬讜 讜讻讜' 讛讻诇 讚讘讜专 讗讞讚:


讘转讜住' 讚"讛 讛讗 讘讞讜诇 砖驻讬专 讚诪讬 讜讻讜' 讜拽专讗 讙讜驻讬讛 讗住专 讘讛谞讗讛 讻砖谞讟诪讗 讗驻讬' 讗讜转讜 拽讜讚砖 砖讛讜讗 诪讜转专 讘讛谞讗讛 讜讻讜' 讚讗诇"讻 诇讗谉 讚诪讬 诇转专讜诪讛 砖讛讬讗 诪讜转专转 讘讛谞讗讛:


讘讗"讚 讜诇拽诪谉 诇讗 住诪讬讱 讗拽"讜 讜讻讜' 专"诇 讘住诪讜讱 讚拽讗诪专 讗"讛 转专讜诪讛 谞诪讬 诇讬诪讗 拽"讜 讛讜讗:


讘讗"讚 讜诇讗 诪砖讻讞转 住转诐 注爪讬诐 讜讻讜' 讘砖专砖讬驻讗 讜讻讜' 驻讬专讜砖 诇注砖讜转 诪讛谉 砖专砖讬驻讗 讜讬砖 诪拽砖讬谉 诪讗讬 诪拽砖讬 讛转讜住' 讚讚诇诪讗 砖讗谞讬 讛讻讗 讘砖诪注转讬谉 讚讗诪专讬' 讛讗 讙讘讬 拽讚砖讬诐 砖谞讟诪讗讜 讘讛讚诇拽讛 讜讛住拽讛 诪砖讜诐 讚讬诇驻讬谞谉 诇讬讛 讘拽"讜 诪诪注砖专 讗讘诇 讗讬谞讛 拽讜砖讬讗 讻诇诇 讚诇讗 讬诇驻讬谞谉 诪诪注砖专 讗诇讗 讻砖诐 砖讛讗讻讬诇讛 讗住讜专讛 讘拽讚砖讬诐 砖谞讟诪讗讜 讗驻讬' 讘讗讜驻谉 砖讛讬讜 诪讜转专讬诐 拽讜讚诐 砖谞讟诪讗讜 讻讱 讛谞讗讛 讗住讜专讛 讙诐 驻讬专讜砖 诇讗 讘注专转讬 诪诪谞讜 讘讟诪讗 讛讻转讜讘 讘拽专讗 讗讬谉 驻讬专讜砖讜 讛住拽讛 讗诇讗 讘讬注讜专 诪谉 讛注讜诇诐 讗诇讗 讚讙诪' 讚砖诪注转讬谉 住"诇 讚讛讚诇拽讛 讜讛住拽讛 谞诪讬 诪拽专讬 讛谞讗讛 诇讻讱 讛拽砖讜 讛转讜住' 诪注专诇讛 讚诪驻讜专砖 讘拽专讗 讚讗讬住讜专讬 讛谞讗讛 讛讬讗 讜诇讗 爪专讬讱 砖讜诐 拽"讜 讜讗驻"讛 讗讬转讗 讘驻' 讻诇 砖注讛 讚砖专讬 讘讛讚诇拽讛 讜讛住拽讛 诪砖讜诐 讚诇讗 诪讟讬讗 讛讛谞讗讛 讗诇讗 诇讗讞专 砖讻诇讛 讛讗讬住讜专 讜拽"诇:


讚"讛 驻讬讙讜诇 讛讬讬谞讜 讞讬砖讘 诇讗讻诇讜 讞讜抓 诇诪拽讜诪讜 讜讻讜' 驻讬专砖讜 讻谉 诪砖讜诐 砖讛讜拽砖讛 诇讛诐 讚讗讬 讻驻讬' 专砖"讬 讬拽砖讛 诇诪讛 诇讗 讛讝讻讬专 讻讗谉 诇讗 讞讬砖讘 诇讗讻讜诇 讞讜抓 诇诪拽讜诪讜 讜诇讗 讗讻诇 讞讜抓 诇诪拽讜诪讜 讗讘诇 诇驻讬' 讛转讜住' 讗转讬 砖驻讬专 讚讞讜抓 诇诪拽讜诪讜 讛讬讬谞讜 驻讬讙讜诇:


讘讗"讚 讜讛讜讬 讛讗讬 驻讬讙讜诇 讜谞讜转专 讻讬 讛讛讜讗 讚讗诐 注讜谉 驻讬讙讜诇 讛讜讗 谞讜砖讗 讜讻讜' 专"诇 讚讛讛讜讗 驻讬讙讜诇 注"讻 讗讬讬专讬 讘讞讜抓 诇诪拽讜诪讜 讚讙讘讬讛 讻转讬讘 诇讗 讬讞砖讘 讜讙讘讬 谞讜转专 讚讛讬讬谞讜 讞讜抓 诇讝诪谞讜 讻转讬讘 诇讗 讬专爪讛 讜注讜讚 讚讛转诐 注诇 讻驻专转 讛爪讬抓 拽讗讬 讜讛爪讬抓 讗讬谞讜 诪讻驻专 讗诇讗 诇讛讻砖讬专 讗转 讛拽专讘谉 讚讛讬讬谞讜 讘讞砖讘 讘砖注转 砖讞讬讟讛 诪讞砖讘讛 讛驻讜住诇转 讗转 讛拽专讘谉 诇讗 讘谞讜转专 诪诪砖 砖讗讞专 砖讛拽专讬讘 讛拽专讘谉 讘讛讻砖专 讛讜转讬专 诪诪谞讜 讜注讬讬谉 讘诪住' 驻住讞讬诐 讘专砖"讬 讜讘转讜住' 砖诐 讚祝 讟"讜 讚"讛 讛"讙 讗诐 注讜谉 驻讬讙讜诇 讜讻讜':


讚"讛 讻专转 砖讗讬谞讜 诪讙讬注 诇住' 讜讻讜' 讜诪讬转讛 讜讻讜' 讛讬讬谞讜 砖诪转 拽讜讚诐 住' 讜讻讜' 讗诇讗 注诇 讘谞讬 注砖专讬诐 砖讬诪讜转讜 拽讜讚诐 住' 讜讻讜' 讻爪"诇:


讘讗"讚 注专讬专讬诐 讚讻转讘 专讞诪谞讗 讙讘讬 讚讜讚转讜 诇"诇 讜讻讜' 驻讬专讜砖 讻讬讜谉 讚讗转拽讬砖 讻诇 讛注讚讬讜转 诇讛讚讚讬 讘住讜祝 讛驻专砖讛 诇注谞讬谉 讻专转:


讘讗"讚 讜诇驻讬专讜砖 专讬讘"讗 讗"砖 讚诪爪讬谞谉 诇诪讬诪专 讚诪诪注讟 诇讛 诪注专讬专讬诐 讜讻讜' 驻讬' 讚讙讘讬 讗砖转 讗讞 注专讬专讬 讻转讬讘 讚讙诐 讝专注讜 谞讻专转 诪讻专转 讝讛 诪诪注讟 讗砖转 讗讞讬讜 诪讗诪讜 讗讘诇 诪住转诐 讻专转 诇讗 诪诪注讟 诇讬讛 讗讘诇 诇驻讬专"转 讚住"诇 讚讘讻诇 讻专讬转讜转 讝专注讜 谞讻专转 拽砖讛 讜拽"诇 讜注讬讬谉 讘讙诪' 讚讬讘诪讜转 驻专拽 讛讘讗 注诇 讬讘诪转讜 讜砖诐 讘转讜住' 讜讘转讜住' 讘诪砖谞讛 讚讬讘诪讜转 讚"讛 讗砖转 讗讞讬讜 诪讗诪讜:





讞讻诪转 砖诇诪讛

专砖"讬 讘讚"讛 砖讻谉 讻讜' 诇讻诇 讛谞讛谞讬谉 诪讛谉 讻讜'. 讻诇诇 讜讻专转 讻爪"诇 讜讛讚"讗:


转讜住' 讘讚"讛 讜诇讗 诪讬诇讛 讻讜' 诪谉 讜讗讬讻讗 诇诪讬诪专 讛转诇诪讜讚 讻讜' 注讚 讬讜"讟 诪诇讘讚讜 讙诇讬讜谉 讛讜讗:


讘讚"讛 讛讗 讘讞讜诇讛 讻讜' 诪讛 诇诪注砖专 砖讻谉 讛讚"住 讟"讘 讻爪"诇 讜谞"讘 讛讚"住 讟"讘 住讬诪谉 讛"讘讗转 诪拽讜诐 讜讬讚讜"讬 讗住讜"专 诇讗讜谞谉 讛讗讜讻诇讜 讘讟讜诪讗"讛 诇讜拽讛 讜讞讬讬讘 讘讘讬注讜"专:


讘讗"讚 讗诇讗 讘砖专砖讬驻讗 讜爪专讬讱 讻讜' 讻爪"诇:





专砖"砖

[专砖"讬 讚"讛 讗住讜专 诇讗讜谞谉. 讝专 讝专 讘"驻 讻讜'. 诪驻讜专砖 诇讛讚讬讗 讻讛诪讛专砖"诇 讘讬讘诪讜转 (住"讞 讘') 讜讚诇讗 讻诪讛专砖"讗 砖诐 讜注诪砖"讻 砖诐] :



专讚"讛 诪讞驻"讝. 诪讬转讛 讻讜' 讗讜 讻讛谉 讟诪讗. 注讬讬谉 讬讘诪讜转 住"讚 注"讗 讘转讜住':



转讜住' 讚"讛 讻讱. 讗"谞 诪讚讗讜专讬讬转讗 讻讜'. 注诪砖"讻 注"讚 讚讛讻讗 讘转诪讜专讛 讘住讜驻讛:



转讚"讛 讻专转. [讜诪讬转讛 讛讗诪讜专讛 讘转讜专讛 拽讗诪专 讛转诐 讚讛讬讬谞讜 讻讜' 讻爪"诇] :



讘讗"讚 讗祝 讗砖转 讗讞 讚讬砖 诇讛 讛讬转专 讻讜' 讻砖讗讬谉 诇讜 讘谞讬诐 讻爪"诇:





讛讙讛讜转 讬注讘"抓

转讜住' 讚"讛 讻专转. 砖诇讗 讬诪讜转讜 讘注讘讜讚转谉 拽讜讚诐 谞'. 谞"讘 讜讗讞专 讞诪砖讬诐 讻讘专 砖讘 诪爪讘讗 讛注讘讜讚讛:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讛讗 讘讞讜诇 讜讻讜' 讜讗"转 讗讻转讬 讛讬讻讬 讬诇讬祝 讘拽"讜. 注讬讬谉 讝讘讞讬诐 拽讗 注"讗 转讜住' 讚"讛 讜诪讛 诪注砖专:


砖诐 讚"讛 讻讱 讗转讛 诪爪讜讜讛 讜讻讜' 讜诪讚专讘谞谉 讗讬 谞诪讬 诪讚讗讜专讬讬' 诪讚讗拽专讬 拽讚砖. 注讬讬谉 驻住讞讬诐 驻"讘 注"讘 转讜住' 讚"讛 讗讘诇 谞讟诪讗 讜爪"注:





讞讬讚讜砖讬 专讘讬 注拽讬讘讗 讗讬讙专

讙诪专讗 讜诪讛 专讗讬转 讚转专讜诪讛 讟诪讗讛 诪讜转专 讘讛谞讗讛 [诪讚讻转讘 讙讘讬 诪注砖专 讜诇讗 讘讬注专转讬 诪诪谞讜 讘讟诪讗 讚专砖讬谞谉 诪诪谞讜 讗讬 讗转讛 诪讘注讬专 讗讘诇 讗转讛 诪讘注讬专 砖诪谉 砖诇 转专讜诪讛 砖谞讟诪讗转. 讜诪拽砖讛 讚诇诪讗 诪诪谞讜 讗转讬 诇诪注讟 拽讜讚砖 砖谞讟诪讗 诪讗讬住讜专 讛谞讗讛. 讜讗讬谉 诇讜诪专 讚拽"讜 讛讜讗 诪诪注砖专 讛讗 转专讜诪讛 谞诪讬 讗讬讻讗 拽"讜].
讜讗"转 讛讗 拽讜讚砖 讗讬转拽砖 诇诪注砖专 讻讚讗讬转讗 讘驻' 讻"砖 讜讗"讻 讗讬 诪诪注讟 拽讜讚砖 住讜转专 拽"讜 讜讛讬拽砖, 讜讗讬 诪诪注讟 转专讜诪讛 住讜转专 专拽 讛拽"讜. 讜讗"讻 讬驻讛 专讗讛 诇诪注讟 转专讜诪讛 讜诇讗 拽讜讚砖. 讜讬"诇 讚讘转专讜诪讛 谞诪讬 讗讬讻讗 讛讬拽砖 讚转专讜诪讛 讗转拽砖 诇讘讻讜专讬诐 讜讘讻讜专讬诐 诇诪注砖专 讻讚讗讬转讗 讘驻' 讛注专诇.
诪讬讛讜 诇诪"砖 讛转讜住' 讻讗谉 讚讘转专讜诪讛 诇讬讻讗 拽"讜 讚讗讬讻讗 诇诪讬驻专讱 诪讛 诇诪注砖专 讛讚"住 讟"讘. 讜诪讛 讚讗诪专讜 讘讙诪专讗 转专讜诪讛 谞诪讬 诇讬诪讗 拽"讜 住诪讱 专拽 注诇 讛讛讬拽砖. 拽砖讬讗 讟讜讘讗 讚诪讛 驻专讬讱 诪讛 专讗讬转 讜讛讗 讻砖诪诪注讟 转专讜诪讛 住讜转专 专拽 讛讬拽砖 诇讞讜讚. 讜讻砖诪诪注讟 拽讜讚砖 住讜转专 拽"讜 讜讛讬拽砖:


转讜住' 讚"讛 讛讗 讘讞讜诇 讜爪专讬讱 诇讚讞讜转 讜诇讜诪专 讚砖诪谉 讻讜' 讞砖讬讘讬 讘注讬谉 讟驻讬 讘砖注转 讛讬住拽 诪注爪讬诐. [讚讛讗 讛讻讗 讗住专讬谞谉 讛住拽讛 讜讛讚诇拽讛 讘讗讬住讜专 讛谞讗讛. 讜注专诇讛 讛讗 讗住讜专 讘讛谞讗讛 讜砖专讬 诇讬讛谞讜转 讘砖注转 讘讬注讜专 讜讻讜'.
转讬诪讗 讛讗 诪驻讜专砖 诇讛讚讬讗 讘驻住讞讬诐. 讙' 注专诇讬诐 讜讞讚 砖诇讗 讬讚诇讬拽. 讜诪讜讻讞 讚专拽 注爪讬诐 砖专讬 讜诇讗 砖诪谉. 讜诪讛讜 讝讛 砖讻转讘讜 讜爪专讬讱 诇讚讞讜转 讛讗 诪讜讻讞 讻谉 诇讛讚讬讗:





驻谞讬 讬讛讜砖注

转讜住驻讜转 砖诐 讘讗"讚 讜拽砖讛 诇专"讬 讚讘驻"拽 讚讘讬爪讛 诪砖诪注 讚专讘讗 讗讬转 诇讬讛 讚讬"讟 注砖讛 讜诇"转 讛讜讗 讻讜' 注讻"诇. 注讬讬谉 诪讛 砖讻转讘转讬 讘讝讛 讘讞讬讚讜砖谞讜 砖诐 讘驻"拽 讚讘讬爪讛. 诪讬讛讜 讘诇讗"讛 谞专讗讛 砖讻讘专 谞讝讛专 专砖"讬 讝"诇 诪讝讛 讘诪讛 砖讻转讘 讻讗谉 讘讚"讛 讜讗讬谉 注砖讛 讻讜' 讗注"讙 讚讛讚诇拽转 谞专 讘讬"讟 诪诇讗讻讛 讛诪讜转专转 讛讬讗 讻讜' 注讻"诇. 谞诪爪讗 讚诇驻"讝 砖驻讬专 诪爪"诇 讚专讘讗 讗注"讙 讚讘注诇诪讗 讗讬转 诇讬讛 讚讬"讟 注砖讛 讜诇"转 讛讜讗 讗驻"讛 诇注谞讬谉 讛讚诇拽转 谞专 讘砖诪谉 砖专讬驻讛 住讜讘专 讚诇讗 砖讬讬讱 讛"讟 讻讬讜谉 讚诇讗讜 诪诇讗讻讛 讙诪讜专讛 讛讬讗 讗驻讬诇讜 讘砖专讬驻转 拽讚砖讬诐 诪诪砖 谞诪讬 诇砖讬讟转 专砖"讬 诇讗讜 诪讟注诐 诪诇讗讻讛 讗住专讬谞谉 诇讛 讚讛讗 诇砖讬讟转 专砖"讬 讗诪专讬谞谉 诪转讜讱 砖讛讜转专讛 讗驻讬诇讜 砖诇讗 诇爪讜专讱 讻诇诇 讗诇讗 讚讗驻"讛 讗住讜专 诪砖讜诐 讚讗讞砖讘讬讛 专讞诪谞讗 诇砖专讬驻转 拽讚砖讬诐 讘讬讜诐 讟讜讘 讻诪讜 砖驻讬专砖"讬 诇讛讚讬讗 讘讘讬爪讛 讚祝 讻"讝 讙讘讬 讞诇讛 砖谞讟诪讗转 讜讻讚驻专讬砖讬转 诇注讬诇 讗"讻 诪砖讜"讛 住讜讘专 专讘讗 讚诇讗 砖讬讬讱 讛讻讗 讛讗讬 讟注诪讗 讚讬讜诐 讟讜讘 注砖讛 讜诇"转 讜讗讬 转拽砖讛 讗讻转讬 诇注谞讬谉 诪讬诇讛 砖诇讗 讘讝诪谞讛 讙讜驻讗 讚讗讬讬专讬 讘讛 专讘讗 讙讜驻讗 讜讬诇讬祝 诇讬讛 诪讚讻转讬讘 诇讘讚讜 讜转讬驻讜拽 诇讬讛 讚讘诇讗"讛 讗讬谞讛 讚讜讞讛 诪砖讜诐 讚讬"讟 注砖讛 讜诇"转 讛讜讗 讛讗 讜讚讗讬 诇讗讜 拽讜砖讬讗 讛讬讗 讚讛讗 诇驻讬专砖"讬 讗讬 诇讗讜 诪砖讜诐 讚讻转讬讘 诇讘讚讜 讛讜"讗 讚讚讞讬 诪拽"讜 讚爪专注转 讜讗"讻 讛讗 爪专注转 讙讜驻讗 谞诪讬 注砖讛 讜诇"转 讛讬讗 讻讚讗讬转讗 讛转诐 讘驻专拽 专讘讬 讗诇讬注讝专 讚诪讬诇讛 讗驻"讛 诪讬诇讛 讚讜讞讛 讗讜转讛 讗"讻 讛讜"讗 讚讻"砖 讚诪讛讗讬 拽"讜 讙讜驻讗 讻"砖 讚诪讬诇讛 砖诇讗 讘讝诪谞讛 讚讜讞讛 砖讘转 诪砖"讛 讗讬爪讟专讬讱 诇讘讚讜:


讜讘讝讛 谞转讬讬砖讘 讙"讻 诪讛 砖讛拽砖讛 讛专"讬 驻讜专转 注诇 讙讬专住转 讛住驻专讬诐 砖诇谞讜 讚讙专住讬谞谉 讚讗转讬 讘拽"讜 讜讻转讘 讚诇讗 讙专住讬谞谉 诇讛 讚讘诇讗讜 拽"讜 讛讜"讗 讚讚讞讬 讚注砖讛 讚讜讞讛 诇"转 讜诇诪讗讬 讚驻专讬砖讬转 讗"砖 讚讻讬讜谉 讚专讘讗 谞诪讬 诪讜讚讛 讚讬讜诐 讟讜讘 注砖讛 讜诇"转 讛讜讗 讗诇讗 讚讗驻"讛 讛"讗 讚诪讬诇讛 砖诇讗 讘讝诪谞讛 讚讜讞讛 诪爪专注转 讚讛讜讬 谞诪讬 注砖讛 讜诇"转 讻谞"诇 谞讻讜谉 讘注讛"讬 诇讬讬砖讘 砖讬讟转 专砖"讬. 诪讬讛讜 讛专"讬 讘注诇 讛转讜住' 讬驻讛 讛拽砖讛 注诇 驻讬专讜砖 讛专"讬 驻讜专转 讜讻砖讬讟转 专砖"讬 谞诪讬 诇讗 专爪讛 讛专"讬 诇驻' 诪砖讜诐 讚讗讝讬诇 诇砖讬讟转讬讛 诇驻讬 驻讬专讜砖讜 诇注讬诇 讜诇砖讬讟转讜 讘讘讬爪讛 讚祝 讻"讝 讜讗讬谉 诇讛讗专讬讱 讬讜转专 讜讚讜拽 讛讬讟讘:


讘讙诪专讗 讛讗 讘讞讜诇 砖驻讬专 讚诪讬 诪"讟 讗诪专 专讘 讻砖诐 砖诪爪讜讛 讻讜'  讜讛拽' 讛专砖讘"讗 讝"诇 讘讞讬讚讜砖讬讜 讚讛讗 讚拽讗诪专 专讘 讻砖诐 砖诪爪讜讛 诇砖专讜祝 讻讜' 诪讬诇转讗 讬转讬专转' 讛讜讗 讻讬讜谉 讚住讜祝 住讜祝 讘讛"讟 诇讞讜讚 诇讗 住讙讬讗 讗诐 诇讗 诪讛讗 讚诪住讬拽 讚讗诪专讛 转讜专讛 讘砖注转 讘讬注讜专讜 转讬讛谞讛 诪诪谞讜 讜讛讬讬谞讜 讻讚诪住讬拽 讗诪专讛 转讜专讛 诇讱 砖诇讱 转讛讗 讗讜 诪讗讬谞讱 砖讬谞讜讬讬 讘住诪讜讱 诪拽专讗讬 讗讞专讬谞讬 讚转专讜诪讛 讟诪讗讛 诪讜转专转 讘讛谞讗讛 讜讗"讻 讘讛"讟 诇讞讜讚 住讙讬讗 讗驻讬' 讘诇讗 讟注诪讗 讚诪爪讜讛 诇砖专讜祝 讻谉 讛拽砖讛 讛专砖讘"讗 讝"诇 讜讛谞讬讞讜 讘爪"注. 讜讘讗诪转 砖讟专诐 谞讚驻住讜 讞讬讚讜砖讬 讛专砖讘"讗 谞砖讗诇转讬 讘讝讛 诪讻诪讛 讞讻诪讬 诇讘 讜讛讬讬转讬 专讙讬诇 诇转专抓 讘讬诇讚讜转讬 讚讗讬 诇讗讜 讟注诪讗 讚诪爪讜讛 诇砖专讜祝 诇讗 讛讜讬 诪讜拽诪讬谞谉 讛谞讱 拽专讗讬 讚讘住诪讜讱 诇讛转讬专 转专讜诪讛 讟诪讗讛 讘讛谞讗讛 讗驻讬诇讜 诇讛讚诇拽转 讛谞专 讜诇讛住讬拽讜 转讞转 转讘砖讬诇讜 砖讛谉 讛谞讗讛 砖诇 讻讬诇讜讬 讗诇讗 讛讜"讗 讚讜拽讗 讘讛谞讗讛 砖讗讬谞讛 砖诇 讻讬诇讜讬 讻讚讗砖讻讞谉 谞诪讬 诇注谞讬谉 讟讘诇 讚讛谞讗讛 砖诇 讻讬诇讜讬 讗住讜专讛 讜讛谞讗讛 砖讗讬谞讛 砖诇 讻讬诇讜讬 砖专讬 诪砖"讛 讛讜爪专讱 专讘 诇讗转讜讬讬 讛"讟 讚讻砖诐 讚讻砖诐 砖诪爪讜讛 诇砖专讜祝 讜讗"讻 注"讻 讚讛讗 讚讻转讬讘 诇讱 砖诇讱 转讛讗 讛讬讬谞讜 讚专讱 讘讬注讜专 讻讙讜谉 讛住拽讛 讜讛讚诇拽讛 讻讱 讛讬讛 谞"诇. 讗诇讗 砖注讚讬讬谉 爪"注 诪砖讜诐 讚诪砖诪注 讚诪讛 砖诪讞诇拽讬谉 讛转讜住驻转 诇拽诪谉 诇讛讞诪讬专 讘讛谞讗讛 砖诇 讻讬诇讜讬 讬讜转专 诪砖讗讬谞讜 砖诇 讻讬诇讜讬 讛讬讬谞讜 诪讚专讘谞谉 讜讻诪讜 砖讗讘讗专 诇拽诪谉 讗祝 讚诇讻讗讜专讛 诇讗 诪砖诪注 讻谉 诪讚讘专讬讛诐 讻诪讜 砖讛讗专讬讱 讘讝讛 讛诪砖谞讛 诇诪诇讱 讘讛诇讻讜转 转专讜诪讛 驻"讘 讛诇讻讛 讬"讚 注"砖 诪"诪 诪诪讛 砖讻转讘讜 讛转讜住' 讻讗谉 讘砖诪注转讬谉 诪砖诪注 讻讚驻专讬砖讬转 讚讗讚专讘讛 讘讛谞讗讛 砖讗讬谞讜 砖诇 讻讬诇讜讬 砖讬讬讱 诇讗住讜专 讟驻讬 讻讚讗砖讻讞谉 讘注专诇讛 讚讗注"讙 讚讗住讜专讬谉 讘讛谞讗讛 讗驻"讛 诪讜转专 诇讬讛谞讜转 讘讛谉 讘砖注转 讘讬注讜专 讚讛讬讬谞讜 讛谞讗讛 砖诇 讻讬诇讜讬:


讜注讜讚 谞专讗讛 讚诇讗 砖讬讬讱 诇讞诇拽 讘转专讜诪讛 讘讬谉 讛谞讗讛 砖诇 讻讬诇讜讬 诇讛谞讗讛 砖讗讬谞讛 砖诇 讻讬诇讜讬 讗诇讗 讘讝专讬诐 讗讘诇 诇讗 讘讻讛谞讬诐 讻诪"砖 讛专"砖 讘驻讬' 讛诪砖谞讬讜转 讘住讜祝 诪住讻转 转专讜诪讜转 讜讻"讻 讛转讜住' 讘讬讘诪讜转 讚祝 住"讜 注"讘 讜讬讘讜讗专 注讜讚 诇拽诪谉 讘讚祝 讛住诪讜讱. 诇讻讱 谞"诇 诇驻' 讘讚专讱 讗讞专 讬讜转专 驻砖讜讟 讚讛讗 讚讗讬爪讟专讬讱 专讘 诇讟注诪讗 讚讻砖诐 砖诪爪讜讛 诇砖专讜祝 讛讬讬谞讜 诪砖讜诐 讚讘讟注诪讗 讚讻转讬讘 诇讱 砖诇讱 转讛讗 诇讛住讬拽讛 转讞转 转讘砖讬诇讱 诇讗 住讙讬讗 讚讗"讻 转拽砖讬 诇讛讬驻讱 讘讬"讟 诪"讟 讚讗住讜专 讛讗 讛讜"诇 诇爪讜专讱 讛讬讜诐 诇讙诪专讬 讻诪讜 砖讛拽砖讜 讛转讜住' 诇注讬诇 讚诪讗讬 讙专注 诪砖讗专 讛讚诇拽讜转 诪砖讗"讻 诇讟注诪讗 讚诪爪讜讛 诇砖专讜祝 讗"砖 讻诪讜 砖转讬专抓 专讬讘"讗 诇注讬诇 讚讜讚讗讬 诪讬讙专注 讙专注 讻讬讜谉 砖注讬拽专 讛讚诇拽讛 讛讬讗 爪讜专讱 讙讘讜讛 讻讜' 注"砖 讜讻"砖 诇砖讬讟转 专砖"讬 砖讻转讘 讘驻住讞讬诐 讜讘讘讬爪讛 讚讗驻讬诇讜 诇转转讜 诇讻诇讘讜 讗住讜专 诪讛"讟 讙讜驻讗 讚专讞诪谞讗 讗讞砖讘讬讛 讻讬讜谉 砖诪爪讜转讜 诇砖讜专驻讜 讜诇讘注专讜 诪谉 讛注讜诇诐 讻谞"诇 谞讻讜谉 讜注讬讬谉 讘住诪讜讱:


讘转讜住' 讘讚"讛 讛讗 讘讞讜诇 砖"讚 诪"讟 讻讜' 转讬诪讗 诪讛"转 讚转专讜诪讛 讟诪讗讛 讗住讜专讛 讘讛谞讗讛 讻讜' 注住"讛. 讜诇讻讗讜专讛 诇诪讗讬 讚驻专讬砖讬转 讘住诪讜讱 讗讬谉 诪拽讜诐 诇拽讜砖讬讬转 讛转讜住驻讜转 讚讜讚讗讬 讛诪拽砖讛 诪拽砖讛 砖驻讬专 诪诪"谞 讗讬 讗讬转 诇谉 诇诪讬诇祝 诪砖讜诐 讚讜讻转讗 讚转专讜诪讛 讟诪讗讛 讗住讜专讛 讘讛谞讗讛 讗"讻 讘讞讜诇 谞诪讬 诇讬转住专 讜讗讬 诪讜转专 讘讛谞讗讛 讗诐 讻谉 讘讬"讟 谞诪讬 诇讬砖转专讬 注"讝 诪砖谞讬 讘讙诪专讗 砖驻讬专 诪讟注诪讗 讚讻砖诐 砖诪爪讜讛 诇砖专讜祝 讬砖 诇讞诇拽 砖驻讬专 讘讬谉 讬"讟 诇讞讜诇 讜讻讚驻专讬砖讬转 讗诇讗 讚讗驻砖专 讚砖讬讟转 讛转讜住' 讻讗谉 讛讬讬谞讜 诇驻讬 砖讬讟转 专"讬 讚诇注讬诇 讘讚"讛 诇驻讬 砖讗讬谉 砖讜专驻讬谉 讚诇讬转 诇讛讜 讛讱 住讘专讗 砖讻转讘 专砖"讬 讚砖专讬驻转 转专讜诪讛 讜拽讚砖讬诐 专讞诪谞讗 讗讞砖讘讬讛 讜诇讬转 诇讬讛 谞诪讬 讛讱 住讘专讗 讚专讬讘"讗 讚诇注讬诇 砖讛专讬 专讬讘"讗 诪驻专砖 讘注谞讬谉 讗讞专 讜住讜讘专 讙"讻 讚讛讗讬 讻砖诐 砖诪爪讜讛 诇砖专讜祝 讗讬谞讜 讗诇讗 诪讚专讘谞谉 讜诇驻"讝 转讜 诇讗 诪爪讬谞谉 诇驻专砖 讗诇讬讘讗 讚专"讬 讛砖拽诇讗 讜讟专讬讗 讚讛讻讗 讘讚专讱 诪诪"谞 讚诪讗讬 注谞讬谉 讬"讟 诇讞讜诇 诪砖"讛 诪拽砖讬 讛转讜住驻讜转 砖驻讬专 诪讛"转 讚转专讜诪讛 讟诪讗讛 讬讛讗 讗住讜专 讘讛谞讗讛 讻谞"诇 讜讚讜拽 讛讬讟讘:


讘讗"讚 讜讗"转 讛讻讗 讗住专讬谞谉 讛住拽讛 讜讛讚诇拽讛 讘讗讬住讜专讬 讛谞讗讛 讜注专诇讛 讚讗住讬专讗 讘讛谞讗讛 讻讜' 注住"讛. 讜讛拽砖讛 诪讛专砖"讗 讝"诇 讚讬诇诪讗 砖讗谞讬 诪注砖专 讚讙诇讬 拽专讗 讜讻谉 讘拽讚砖讬诐 讻讜' 注"砖. 讜诇讗 讬讚注谞讗 诪讗讬 拽砖讬讗 诇讬讛 讚讜讚讗讬 注讬拽专 拽讜砖讬讬转 讛转讜住驻讜转 讚讛讻讗 讘砖诪注转讬谉 诪砖诪注 讚讻讬 讛讬讻讬 讚诪讜转专 诇讛住讬拽 转讞转 转讘砖讬诇讜 诪讚讻转讬讘 诇讱 讛"讛 讚诪讜转专 诇讬讛谞讜转 讘砖诪谉 砖专讬驻讛 诇讛讚诇拽转 讛谞专 讜讘注专诇讛 讞讝讬谞谉 讚讗祝 注"讙 讚讚专砖讬谞谉 诪讚讻转讬讘 转诇转讗 讝讬诪谞讬 注专诇讬诐 讞讚讗 诇讗讬住讜专 讛讚诇拽转 讛谞专 讜讗驻"讛 诇注谞讬谉 讛住拽讛 诪砖诪注 讘驻' 讻诇 砖注讛 讚砖专讬 讗诇诪讗 讚讛讚诇拽转 谞专 讞诪讬专 讟驻讬 诪讛住拽讛. 讜注"讝 诪转专爪讬诐 讛转讜住驻讜转 讚诇注谞讬谉 注专诇讛 讻讬讜谉 讚讻转讬讘 转诇转讗 讝讬诪谞讬 注专诇讬诐 诪砖诪注 讚诇讗讜 讻诇 讛谞讗讜转 砖讜讬谉 讜讗"讻 讬砖 住讘专讗 诇讗住讜专 讘讛讚诇拽讛 讟驻讬 诪讘讛住拽讛 讻讬讜谉 砖讗讬谞讛 讘注讬谉 讘讛住拽讛 讻诪讜 讘讛讚诇拽讛 讜讘注专诇讛 讘讛讻讬 转诇讬讗 诪讬诇转讗 讻讚讗讬转讗 讘驻专拽 讛讙讜讝诇 讚祝 拽"讘 诇注谞讬谉 讗讬住讜专 爪讘讬注讛 讘注专诇讛 诪砖讜诐 讚讛讜讬 讻诪讜 讘注讬谉 讚讘讞讝讜转讗 转诇讬讗 诪诇转讗 注"砖 诪砖讗"讻 讛讻讗 讘转专讜诪讛 讚讚专砖讬谞谉 诪讚讻转讬讘 诇讱 讚讘砖注转 讘讬注讜专讜 诪讜转专 诇讬讛谞讜转 诪诪谞讜 讗诐 讻谉 讗讬谉 诇讞诇拽 讘讬谉 讛住拽讛 诇讛讚诇拽讛 讻谞"诇 讜讚讜"拽:


讘讚"讛 讗讞转 转专讜诪讛 讟诪讗讛 讻讜' 讜讗注"讙 讚讚专讬砖 专"讗 讻讜' 讜讛讻讗 讚专讬砖 诪诇讱 注讻"诇. 谞专讗讛 讘讻讜讜谞转谉 讚讚讜拽讗 诇注谞讬谉 砖诪讬专转 转专讜诪讛 讛讜"讗 讚讬砖 诇讞诇拽 讘讬谉 讟诪讗讛 诇转诇讜讬讛 讜讘转诇讜讬讛 讬砖 住讘专讗 诇讜诪专 讚爪专讬讻讛 砖讬诪讜专 讟驻讬 诪讘讟诪讗讛 讚砖诪讗 讬讘讗 讗诇讬讛讜 讜讬讟讛专谞讛 诪砖讗"讻 讛讻讗 诇注谞讬谉 讛讬转专 讛谞讗讛 讚讚专砖讬谞谉 诪诇讱 讗讬谉 诇讞诇拽 讘讬谉 转诇讜讬讛 诇讟诪讗讛 讚讗讬 讛讜讬 讗住讜专 诇讬讛谞讜转 诪讟诪讗讛 诪诪讬诇讗 讛讜讬 讗住讜专 讘转诇讜讬讛 诪住驻拽 讚砖诪讗 讟诪讗讛 讻谞"诇 讘讻讜讜谞转谉 讜讚讜"拽 :

